Používateľská príručka WALKMAN
Tlač
Úvodná strana > Funkcia potlačenia hluku > Používanie funkcie potlačenia hluku > O funkcii potlačenia hluku

## O funkcii potlačenia hluku

Poznámky týkajúce sa používania funkcie potlačenia hluku
Vnútorný mikrofón zabudovaný v slúchadlách sníma okolitý hluk. Prehrávač generuje zvukovú vlnu s opačnou fázou, než má okolitý hluk, čím sa okolitý hluk tlmí. Pomocou funkcie potlačenia hluku je možné tlmiť neželaný okolitý hluk najmä v lietadle, vlaku, autobuse atď., čo umožní prehrávanie hudby s nízkou hlasitosťou.

1. Vlnová krivka okolitého hluku (pôvodný zvuk).

Vnútorný mikrofón zabudovaný v slúchadlách sníma okolitý hluk. Potom sa v obvode pre potlačenie hluku analyzuje vlnová krivka hluku.

1. Vlnová krivka s opačnou fázou, než má hluk.

Prehrávač generuje vlnovú krivku s opačnou fázou, než má okolitý hluk, čím sa okolitý hluk stlmí.

1. Zložená vlnová krivka. Dve vlnové krivky sa navzájom zrušia.

Pôvodná vlnová krivka a vlnová krivka s opačnou fázou sa skombinujú, čím sa navzájom zrušia a úroveň okolitého hluku sa zníži.

### Poznámky týkajúce sa používania funkcie potlačenia hluku

- Ak sa dodané slúchadlá nepoužívajú správne, účinok funkcie potlačenia hluku sa môže znížiť. Na optimálne využitie tejto funkcie použite správnu veľkosť ušných klapiek pre vaše uši a vložte si slúchadlá pohodlne do uší.

- Keď používate slúchadlá, môže byť počuť zvuk pripomínajúci trenie. Neznamená to poruchu.

- Funkcia potlačenia hluku umožňuje najmä tlmenie okolitého hluku v nízkofrekvenčných pásmach a má malý účinok na okolitý hluk vo vysokofrekvenčných pásmach, ako napr. hlasy a zvonenie telefónu. Na niektoré zvuky nemá žiadny účinok.

- Nezakrývajte mikrofón slúchadiel () rukami a podobne, pretože inak funkcia potlačenia hluku nemusí fungovať.

- Pri zapnutej funkcii potlačenia hluku môžete počuť mierny šum. Ide o prevádzkový šum funkcie potlačenia hluku, ktorý neznamená poruchu.

- V tichom prostredí sa vám môže zdať, že funkcia potlačenia hluku nefunguje, alebo že šum je hlasnejší, prípadne sa môže zdať, že niektoré rušivé zvuky nie sú potlačené tak účinne ako iné. V takom prípade vypnite funkciu potlačenia hluku.

- Šum môžu spôsobovať mobilné telefóny. V takom prípade používajte prehrávač v dostatočnej vzdialenosti od mobilných telefónov.

- Pred pripájaním alebo odpájaním slúchadiel z konektora pre slúchadlá prehrávača si zložte slúchadlá z uší. Ak pripojíte alebo odpojíte slúchadlá od prehrávača počas prehrávania alebo pri zapnutej funkcii potlačenia hluku, môže sa generovať šum. Neznamená to poruchu.

- Pri zapínaní alebo vypínaní funkcie potlačenia hluku sa bude generovať zvuk prepínania. Tento zvuk generuje prepínač obvodu potlačenia hluku a neznamená poruchu.

Späť na začiatok