Používateľská príručka WALKMAN
Tlač
Úvodná strana > Časovač > Nastavenie časovača > Informácie o časovači

## Informácie o časovači

Používanie časovača budíka
Používanie časovača spánku
Časovač môžete nastaviť tak, aby sa prehrávali skladby v stanovenom čase (Budík). Môžete nastaviť časový úsek, po ktorom sa prehrávač automaticky prepne do pohotovostného režimu a vypne sa obrazovka (časovač spánku).
Poznámka

- Ak nastavenie [Set Date-Time] nie je presné, nastavenia časovača nie je možné vykonať správne. Pred nastavovaním časovača nastavte aktuálny dátum a čas [Detaily].

### Používanie časovača budíka

Časovač budíka môžete nastaviť tak, aby sa vybraná skladba prehrala v stanovenom čase ako budík. Pri používaní časovača budíka postupujte podľa pokynov uvedených nižšie. Kliknutím na položku [Detaily] zobrazíte podrobné pokyny pre jednotlivé operácie.

1. Vyberte skladbu, ktorú chcete použiť ako budík [Detaily].

1. Nastavte čas budíka [Detaily].

1. V prípade potreby nastavte opakovanie budíka [Detaily].

1. Zapnite budík [Detaily].

1. Keď sa budík spustí, stlačením tlačidla ho zastavíte.

Poznámka

- Budík sa automaticky zastaví po 60 minútach.

- Aby sa predišlo poškodeniu sluchu, hlasitosť budíka v slúchadlách je obmedzená funkciou AVLS, bez ohľadu na to, či je položka [AVLS (Volume Limit)] nastavená na možnosť [On] alebo [Off] [Detaily]. Hlasitosť budíka cez reproduktory nie je obmedzená.

- Nezaspite, kým používate slúchadlá. Ak by ste zaspali, kým používate slúchadlá, kábel by sa vám mohol ovinúť okolo krku a zapríčiniť udusenie.

- V nasledujúcich prípadoch sa bude budík odďaľovať, až kým sa proces nedokončí.

- Vymazávanie údajov.

- Formátovanie pamäte.

- V nasledujúcom prípade budík nezaznie.

- Keď je prehrávač pripojený k počítaču.

### Používanie časovača spánku

Môžete tiež nastaviť, aby časovač spánku automaticky vypol prehrávač po uplynutí nastaveného času. Informácie o nastavení časovača spánku, pozri [Detaily].
Späť na začiatok